《寄赠陆丈叔平时年八十城居矣》
明代·王世贞

支硎旧居花似锦，日日青山对高枕。栏中养鸭自呼名，笼里焙高仍第品。

纵令丹青妙入神，懒与探微作后身。但倾凿落天地老，偶染侧理云霞新。

丈人畏俗不畏客，丈人逃名名转迫。骠骑门前聘难致，鸡林市中购即得。

近闻颇倦襄阳耕，共惊庞公初入城。间从弘正语旧事，雅嗣文沈称先生。

众中论交余最后，每得余言誇不朽。肯向芙蓉池上游，巾箱杂物皆翁有。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。